Jimmy Wales

Jimmy Donal „Jimbo“ Wales (* 8. august 1966, Huntsville, Alabama, USA) je americký internetový podnikateľ, bývalý finančný obchodník, jeden zo zakladateľov Wikipédie a wiki nadšenec.

Wales vyštudoval na Auburnskej univerzite a University of Alabama. Pracoval ako obchodník s opciami a futures v Chicagu. Je obdivovateľom filozofie objektivizmu Ayn Rand; na strednej škole prevádzkoval e-mailovú konferenciu nazvanú „Moderovaná diskusia objektivistickej filozofie“. V polovici 90. rokov založil Bomis, internetový portál zameraný na aspekty popkultúry, pomocou ktorého sa tiež predáva pôvodný tovar. Neskôr založil taktiež Wikia, wiki verziu internetového vyhľadávača, a Wikicities (dnes Fandom), voľný wiki webhosting.

Spolu s Larry Sangerom založil Wales Wikipediu, online encyklopédiu založenú na systéme wiki. Predtým spolu pracovali na dnes už nefungujúcom projekte encyklopédie Nupedia. Wales je dnes riaditeľom nadácie Wikimedia, neziskovej organizácie sídliacej v Tampe, ktorá obhospodaruje Wikipédiu a jej mladšie sesterské projekty. Podľa magazínu Time utratil Wales na založenie a prevádzku svojich wiki projektov asi 500 000 USD.

Wales sa dôrazne angažuje v záležitostiach zákonov o strelných zbraniach, zvlášť v súvislosti s ústavou USA.

Wales žije v St. Petersburgu na Floride so svojou ženou Christinou a dcérou Kirou.

 Poznámky 

 Referencie 

 Iné projekty 


 Externé odkazy 
 Osobná webstránka 
 Redaktorská stránka Jimbo Walesa na anglickej Wikipédii 
 „Listy od zakladateľa“ – úvodníky v časopise Quarto (vychádza v mnohých jazykoch):
 http://wikimediafoundation.org/wiki/Wikimedia_Quarto/1/En-2 
 http://wikimediafoundation.org/wiki/Wikimedia_Quarto/2/Cs-2  

Kategória:Informatici USA
Kategória:Podnikatelia USA
Kategória:Osobnosti z Huntsvillu (Alabama)
Kategória:Wikimedia Foundation
Kategória:Wikipediáni